Diari Oficial de la Generalitat Valenciana


Sumari del DOGV 4298, del 23-07-2002 (2002/7986)

ORDE de 18 de juliol de 2002, de la Conselleria d'Agricultura, Pesca i Alimentació, per la qual es publiquen els imports globals màxims per a l'exercici 2002 de les ajudes a les inversions per a la millora de les condicions de transformació i comercialització dels productes agraris, silvícoles, pesquers i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7986


Data del document
:   18-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria alimentària
    * transformació alimentària
    * ajuda a l'agricultura
    * indústria pesquera
    * indústria agrària
    * IFOP
    * ajuda pública
    * suport econòmic
    * FEOGA
    * comercialització
    * silvicultura

ORDE de 18 de juliol de 2002, de la Conselleria d'Agricultura, Pesca i Alimentació, per la qual es publiquen els imports globals màxims per a l'exercici 2002 de les ajudes a les inversions per a la millora de les condicions de transformació i comercialització dels productes agraris, silvícoles, pesquers i de l'alimentació. [2002/X7986]
  
En els articles 5, 8 i 14, respectivament, de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions per a la millora de les condicions de transformació i comercialització dels productes agraris, silvícoles, pesquers i de l'alimentació, es van establir els imports globals màxims, per a l'exercici de 2001, de les ajudes estructurals del FEOGA, de l'IFOP i les ajudes autonòmiques per a la transformació i comercialització dels productes agraris i silvícoles.
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 10/2001, de 30 de desembre, de Pressupostos de la Generalitat Valenciana per a l'exercici 2002 (DOGV núm. 4158, de 31.12.2001).
  
Per això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article únic
  
L'import global màxim en l'exercici 2002 per a les ajudes a les inversions per a la millora de les condicions de transformació i comercialització dels productes agraris, silvícoles, pesquers i de l'alimentació, regulades en l'Orde de 12 de març de 2001 (DOGV núm. 3966, de 26.03.2001), es fixa, en l'apartat d'ajudes estructurals del FEOGA, regulat en l'article 5 en 78.751.236,93 euros, línia codi comptable T1907.
  
En l'apartat d'ajudes estructurals de l'IFOP, esmentat en l'article 8, es fixa en 154.894,62 euros, línia codi comptable T1990.
  
Tots els fons de la Generalitat Valenciana finançaran les ajudes estructurals del FEOGA i, en conseqüència, no es concediran les ajudes autonòmiques regulades en el capítol IV en el present exercici pressupostari.
  
Mantenen la vigència els altres aspectes que es regulen en l'orde de referència indicada.
  
DISPOSICIÓ FINAL
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 19 de juliol de 2002
  
La consellera d'Agricultura, Pesca i Alimentació,